CELEX: 62013CA0345
Language: hr
Date: 2014-06-19 00:00:00
Title: Predmet C-345/13: Presuda Suda (drugo vijeće) od 19. lipnja 2014. (zahtjev za prethodnu odluku koji je uputio Supreme Court – Irska) – Karen Millen Fashions Ltd protiv Dunnes Stores, Dunnes Stores (Limerick) Ltd (Uredba (EZ) br. 6/2002 — Dizajn Zajednice — Članak 6. — Individualni karakter — Različiti ukupni dojam — Članak 85., stavak 2. — Neregistrirani dizajn Zajednice — Valjanost — Pretpostavke — Teret dokazivanja)

25.8.2014   
            
            
               HR
            
            
               Službeni list Europske unije
            
            
               C 282/15
            
         Presuda Suda (drugo vijeće) od 19. lipnja 2014. (zahtjev za prethodnu odluku koji je uputio Supreme Court – Irska) – Karen Millen Fashions Ltd protiv Dunnes Stores, Dunnes Stores (Limerick) Ltd
   (Predmet C-345/13) (1)
   
   ((Uredba (EZ) br. 6/2002 - Dizajn Zajednice - Članak 6. - Individualni karakter - Različiti ukupni dojam - Članak 85., stavak 2. - Neregistrirani dizajn Zajednice - Valjanost - Pretpostavke - Teret dokazivanja))
   2014/C 282/20
   Jezik postupka: engleski
   
      Sud koji je uputio zahtjev
   
   Supreme Court
   
      Stranke glavnog postupka
   
   
      Tužitelj: Karen Millen Fashions Ltd
   
      Tuženici: Dunnes Stores, Dunnes Stores (Limerick) Ltd
   
      Izreka
   
   
               1.
            
            
               Članak 6. Uredbe Vijeća (EZ) br. 6/2002 od 12. prosinca 2001. o dizajnu Zajednice treba tumačiti u smislu da se, kako bi se smatralo da dizajn ima individualni karakter, ukupni dojam koji on ostavlja na upućenog korisnika mora razlikovati od dojma koji na takvog korisnika proizvodi jedan ili više ranijih dizajna, uzeti zasebno, a ne kombinacija izdvojenih obilježja iz više ranijih dizajna.
            
         
               2.
            
            
               Članak 85. stavak 2. Uredbe br. 6/2002 treba tumačiti na način da, kako bi sud za dizajn Zajednice smatrao valjanim neregistrirani dizajn Zajednice, njegov nositelj nije obvezan dokazati da dizajn ima individualni karakter u smislu članka 6. navedene uredbe već samo treba ukazati od čega se sastoji individualni karakter dizajna, to jest identificirati element ili elemente svog dizajna iz kojih prema njegovom mišljenju proizlazi individualni karakter.
            
         
      (1)  SL C 260, 7.9.2013.